  Туспуктэм: Руслан Нуриахметов Наталия Сильвестрова 0+ 31-тӥ толшоре Ижкарысь чугун сюрес вокзалын удмурт кылбурчилэн Ашальчи Окилэн вордскемез дырысен 125 ар тырмонлы сӥзем лыдӟонъёс ортчозы. Со сярысь «Россиысь чугун сюресъёс» огазеяськонлэн пресс-службаез ивортиз. Ижкар школаосысь дышетскисьёс поездэн ветлӥсьёслы но Ленин ёросын улӥсьёслы нимысьтыз программа дасязы. Кылбурчилэн ужъёсыз удмурт но ӟуч кылын чузъяськозы. Озьы ик со нуналэ Ашальчи Окилэн творчествоезлы сӥзем нылпи суредъёсын адӟытон усьтӥськоз. Чугур сюрес музеен дасям экспозици южтолэзь пумозь ужалоз. Ужрад интыысь дыръя 16 часын но 30 минутын кутскоз но вокзаллэн валтӥсь юртэзлэн витён залаз ортчоз    Тодэ вайытом, Кузебай Герд но Ашальчи Оки вордскем дырысен 125 ар тырмонлы сӥзем ужрадъёс Удмуртиын быдэс 2023-тӥ ар ӵоже ортчылозы. 1-тӥ оштолэзе, кылсярысь, элькунамы мукет улсовылъёсын улӥсьёс Бадӟым удмурт диктант гожтыны быгатозы. Солэн текстэз Кузебай Гердлэн но Ашальчи Окилэн творчествозылы но Удмуртиын Егитъёслэн арзылы сӥземын луоз. Тегъёс: АшальчиОки гожъясьёс Лулчеберет Удмуртия чугунсюрес  